རས་པ་ནི།གཙོ་བོ་བོད་ཀྱི་ཤར་ཁུལ་ཆབ་མདོའི་ས་གནས་ཁག་ཏུ་ཁྱབ་ཆེ་བའི་ཞབས་བྲོ་དང༌།གླུ་གཞས།ཕོ་རྩལ་སོགས་ཕྱོགས་བསྡུས་རང་བཞིན་ལྡན་པའི་སྒྱུ་རྩལ་གྱི་རྣམ་པ་ཞིག་རེད།རས་པའི་འཁྲབ་ཆས་སུ་སྐྱེས་པ་རྣམས་ཀྱིས་རྩིད་པའི་དོ་རལ་རྩེ་མོར་རྔ་མ་དམར་པོ་ཡོད་པ་ཞིག་སྐེད་པར་འདོགས་སྲོལ་ཡོད་པས།རས་པའི་འཁྲབ་ཆས་རོལ་ཆ་པི་ཝང་ཕྱག་མཚན་གཤང་ལང་དང༌།རྔ་ཆུང༌།རྔ་མ།གཙོད་ར།རྩེད་གྲི་སོགས་ལ་བརྟག་ཞིབ་བྱས་ཚེ་གཡུང་དྲུང་བོན་གྱི་ཆོས་ལུགས་དང་འབྲེལ་བ་ཆེ་ཞིང༌།ལྷག་པར་དུ་རལ་པ་དར་ཁྱབ་ཆེ་ཤོས་ཀྱི་ས་གནས་སྟེང་ཆེན་རྫོང་ནི་བོན་གྱི་ཆོས་ལུགས་ཀྱི་ལྟེ་གནས་ཤིག་ཡིན།དེར་བརྟེན་རལ་པ་ནི་ལོ་རྒྱུས་ཡུན་རིང་བའི་གནའ་བོའི་གླུ་གར་སྒྱུ་རྩལ་གྱི་བྱེ་བྲག་ཅིག་ཡིན་པ་གསལ་པོར་མངོན།།